მაჭარა (დიდი დო ჭიჭე) წყარმალუ ბჟადალ საქორთუოს, აფხაზეთიშ ავტონომიურ რესპუბლიკას, გულრიფშიშ მუნიციპალიტეტის. სიგინძა რე 21,2 კილომეტრი, ღანჩოშ ფართობი - 110 კვ.კმ. დიდ მაჭარას ოდუდე უღჷ ოფუტე წებელდაშ გოხოლუას, ზუღაშ დონეშე 435 მეტრაშ სიმაღალას, ჭიჭე მაჭარას - მუშ ბჟადალშე, ზუღაშ დონეშე 950 მეტრაშ სიმაღალას. აკიკათუნა ოფუტე მერხეულწკჷმა. აკათუ უჩა ზუღას ოფუტე მაჭარაწკჷმა. ირდუ თჷრიშ დიხაშთუდონი (კარსტული) წყარით. ფშხირას უჩქჷ წყარიშმოლაფა. წყარიშ დიდი მუდანობათ გჷშეგორუ რგილ პერიოდეფს, წყარიშ ჭიჭე მუდანობათ - კვირკვე-ეკენიას. ოშქაშე წანმოწანური ხარჯი რე 4,4 მ.კუბ./წმ.